CELEX: 32013R0735
Language: sk
Date: 2013-07-30 00:00:00
Title: Vykonávacie nariadenie Rady (EÚ) č. 735/2013 z  30. júla 2013 , ktorým sa vykonáva nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku

31.7.2013   
            
            
               SK
            
            
               Úradný vestník Európskej únie
            
            
               L 204/23
            
         VYKONÁVACIE NARIADENIE RADY (EÚ) č. 735/2013
   z 30. júla 2013,
   ktorým sa vykonáva nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 101/2011 zo 4. februára 2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku (1), a najmä na jeho článok 12 ods. 1,
   keďže:
   
               (1)
            
            
               Rada 4. februára 2011 prijala nariadenie (EÚ) č. 101/2011.
            
         
               (2)
            
            
               Záznamy o troch osobách na zozname fyzických a právnických osôb, subjektov alebo orgánov uvedené v prílohe I k nariadeniu (EÚ) č. 101/2011 by sa mali nahradiť a mali by sa uviesť nové odôvodnenia s ohľadom na ich označenie.
            
         
               (3)
            
            
               Príloha I k nariadeniu (EÚ) č. 101/2011 by sa mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 101/2011 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 30. júla 2013
      
         
            Za Radu
         
         
            predseda
         
         L. LINKEVIČIUS
      
   
   
      (1)  Ú. v. EÚ L 31, 5.2.2011, s. 1.
   
      PRÍLOHA
      Nižšie uvedené záznamy o osobách na zozname fyzických a právnických osôb, subjektov alebo orgánov uvedené v prílohe I k nariadeniu (EÚ) č. 101/2011 sa nahrádzajú týmito záznamami:
      
                   
               
               
                  Mená
               
               
                  Identifikačné údaje
               
               
                  Dôvody
               
            
                  1.
               
               
                  Mohamed Ben Moncef Ben Mohamed TRABELSI
               
               
                  Štátny príslušník Tuniska, narodený 7. januára 1980 v líbyjskej Sabhe, syn Yaminy SOUIEIOVEJ, riaditeľ spoločnosti, manžel Inès LEJRIOVEJ, bydlisko: Résidence de l'Etoile du Nord – Suite B – 7. posch. – byt č. 25 – Centre urbain du nord – Cité El Khadra – Tunis, držiteľ národného preukazu totožnosti č. 04524472.
               
               
                  Tuniské orgány vedú proti tejto osobe súdne vyšetrovanie z dôvodu napomáhania pri zneužití právomoci verejného činiteľa (bývalého generálneho riaditeľa spoločnosti Société Tunisienne de Banque a bývalého generálneho riaditeľa Banque Nationale Agricole) na poskytnutie neoprávnenej výhody tretej osobe a spôsobenie ujmy verejnej správe.
               
            
                  2.
               
               
                  Fahd Mohamed Sakher Ben Moncef Ben Mohamed Hfaiez MATERI
               
               
                  Štátny príslušník Tuniska, narodený 2. decembra 1981 v Tunise, syn Naimy BOUTIBOVEJ, manžel Nesriny BEN ALIOVEJ, držiteľ národného preukazu totožnosti č. 04682068.
               
               
                  Tuniské orgány vedú proti tejto osobe súdne vyšetrovanie z dôvodu neoprávneného ovplyvňovania verejného činiteľa (bývalého prezidenta Ben Aliho) s cieľom priamo či nepriamo získať výhody pre ďalšiu osobu, z dôvodu napomáhania pri zneužití právomoci verejného činiteľa (bývalého prezidenta Ben Aliho) na poskytnutie neoprávnenej výhody tretej osobe a spôsobenie ujmy verejnej správe, a z dôvodu napomáhania pri sprenevere verejných finančných prostriedkov Tuniska zo strany verejného činiteľa (bývalý prezident Ben Ali).
               
            
                  3.
               
               
                  Mohamed Slim Ben Mohamed Hassen Ben Salah CHIBOUB
               
               
                  Štátny príslušník Tuniska narodený 13. januára 1959, syn Leily CHAIBIOVEJ, manžel Dorsafy BEN ALIOVEJ, generálny riaditeľ spoločnosti, bydlisko: Rue du Jardin – Sidi Bou Said – Tunis, držiteľ národného preukazu totožnosti č. 00400688.
               
               
                  Tuniské orgány vedú proti tejto osobe súdne vyšetrovanie z dôvodu neoprávneného ovplyvňovania verejného činiteľa (bývalého prezidenta Ben Aliho) s cieľom priamo či nepriamo získať výhody pre ďalšie osoby a z dôvodu napomáhania pri zneužití právomoci verejného činiteľa na poskytnutie neoprávnenej výhody tretej osobe a spôsobenie ujmy verejnej správe.